Diari Oficial de la Generalitat Valenciana


Sumari del DOGV 4751, del 12-05-2004 (2004/4466)

RESOLUCIÓ de 21 d'abril de 2004, del conseller de Justícia i Administracions Públiques, per la qual s'aprova la modificació de l'escut de l'Ajuntament de Torrebaja.
--------------------------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4466


Data del document
:   21-04-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Torrebaja
    * municipi
    * administració local
    * bandera
    * heràldica

RESOLUCIÓ de 21 d'abril de 2004, del conseller de Justícia i Administracions Públiques, per la qual s'aprova la modificació de l'escut de l'Ajuntament de Torrebaja. [2004/Q4466]
  
L'Ajuntament de Torrebaja ha estimat convenient modificar el seu escut aprovat pel Ministeri de la Governació, el 2 d'abril de 1954, perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, amb memòria i estudi heràldic previs.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar la modificació de l'escut de l'Ajuntament de Torrebaja que quedarà organitzat de la següent manera:
  
«Escut quadrilong de punta redona. Quarterat en creu.
  
Al primer quarter, de gules cinc torres d'or, posades en aspa, acoblada la del centre de dues flors de lis d'argent.
  
En el segon quarter, d'atzur un lleopard coronat passant del natural, amb l'urpa davantera recolzada en un món d'argent.
  
En el tercer quarter, d'atzur un cavall blanc aparellat, ensellat i girat.
  
En el quart quarter, d'or, quatre pals de gules.
  
Al timbre, corona reial oberta».
  
Contra esta resolució, que posa fi a la via administrativa, les persones interessades podran interposar, potestativament, un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la notificació o publicació, si és el cas, en el Diari Oficial de la Generalitat Valenciana; en el cas que la persona interessada siga una administració pública podrà requerir prèviament perquè s'anul·le o revoque la present Resolució, en el termini de dos mesos comptador des de l'endemà de la seua notificació o publicació, si és el cas, en el Diari Oficial de la Generalitat Valenciana; o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen la Llei del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, sense perjudici que les persones interessades utilitzen qualsevol altra via que consideren oportuna.